Berlingske Tidende, 1833-05-07
Underhusets uventede Beslutning gjorde stor Opsigt; paa Børsen faldt Consols 1 Procent og mere; der holdtes Cabinetsraad, og de forskjelligste Rygter vare i Omløb. Da Sir J. Keys Andragende om Afskaffelsen af Huus= og Vinduesskatten, der indbringer fem Millioner Pd. St. og er ulige meere trykkende end Maltskatten, skulde forelægges Huset i Aften, saa maatte Ministrene fatte en Beslutning. Rygtet bebudede samt lige Ministres Resignation; ogsaa forsikkredes, at de vilde lempe sig efter Omstændighederne, omarbeide Budgettet og søge at indføre en Eiendomskat; endelig, at Ministeriet vilde opfordre Altfor at formaae Underhuset til at tage sit Votum tilbage. Grev Grey havde hyppige Conferentser desangaaende med Hs. Maj. Kongen. - Man valgte den sidste Udvei, og kastede sig i Torvernes og de Conservatives Arme. Rygtet herom, og de gunstige Udsigter til et heldigt Udfald, gjorde et ønskeligt Jndtryk paa Capitalisternes Stemning, og Consols stege atter 1/2 3 Procent. - I Gaar Aftes, før Bevillingscommitteen havde begyndt sine Debatter, fremstod Lord Althorp og anmeldte, at han i Morgen(i Dag) i Anledning af Sir Keys Andragende mod Huus- og Vinduesskatten, vilde foreslaae et Amendement: "at det Deficit, som Ophævelsen af disse Skatter og af Maltskatten maatte frembringe i Jndtægterne, ene og allene kunde dækkes ved en almindelig Eiendoms- og Jndkomstskat, og ved en omfattende, Forandring i vort hele financielle System; men Sligt vilde for Øjeblikket være ubetimeligt. Han bemærkede tillige, at det vilde være nødvendigt, at Huset gik tilværks med aabne Øine, og at Ministrenes Stilling gjorde en Forandring ikke blot ønskelig, men endog nødvendig. Han ansaae Husets Votum sidste Fredag for Resultatet af en Overraskelse, endskjøndt Sir W. Jngelbys Andragende allerede var bleven anmeldt for adskillige Uger siden. Disse bemærkninger forfeilede imidlertid ikke deres Virkning; nogle Medlemmer studsede, og meente, at høiere Jnteresser, end blot Maltskatten, stode paa Spil; man burde ikke saaledes storme mod det nuværende Ministerium, det eneste, hvis Vedvaren er i Stand til at styre Statens Anliggender; derimod holdt andre Medlemmer (hvoriblandt Sir W. Jngelby, Marquien, af Chandos, Dhrr. Tennyson, Robinson og M. Attwood) det for et høist fordærveligt Exempel, dersom Huset vilde gjenkaldet en formeligt vedtagen Beslutning, ikke at tale om det slette Jndtryk, som den lovede, næsten bevilgede, og Nationen alligevel atter forholdte Lettelse vilde gjøre overalt i Landet. Sir R. Peel ansaae vel en saadan Fremfærd for at være høist upassende, men foretrak den dog med alle dens Mangler, for en Eiendomsskat. - J Aften vil det store Spørgsmaal formodentlig komme til Afgjørelse. Sir John Key foredrog sit Andragende om Afskaffelsen af Huus- og Vinduesskatten, hvilken han ansaae for at være høist trykkende, især for de folkerige Manufacturstæder. Alderman Wood understyttede ham, og beklagede, at adskillige Medlemmer af Ængstelighed havde forandret deres Anskuelser. Han blev sine troe. Legislaturens Medlemmer burde forene sig om, frivilligen at overtage en Deel af de offentlige Byrder, med eet Ord: paalægge en Eiendomsskat (Hear him! raabtes flere Gange.) Lord Althorudviklede nu de Motiver, der havde bevæget ham til at ansøg Huset om at tage dets tidligere Beslutning tilbage; skulde det Forslag, som han nu agtede at gjøre, vorde forkastet, saa maatte han betragte denne Husets Afgjørelse, som en Erklæring, at det holdt ham for uduelig til at være Skatkammercantsler. - Saavidt naae Beretningerne fra Underhuset ved Postens Afgang. Pressen har vel næsten almindeligen ikke erklæret sig til Ministeriets Fordeel, dog synes intet af de moderate Blade, at ønske dets Fald. Paa Børsen haabede man i Dag dets Seier efterdi Underhuset, der for største Deelen bestaaer af Mænd, de besidde Eiendom, ikke under en Eiendomsskat. J alt Fald maa Budgettet undergaae en stor Forandring; Morning Chronicpaastaaer, at Londons Jndvaanere ingenlunde ville betale Huus og Vindue=Skatten. J adskillige af Londons Kirkesogne er hos tideligen vedtaget, at vægre sig ved fremdeles at erlægge dem Afgift.